GCAP คลังไฟเขียวทำนาโนไฟแนนซ์-สินเชื่อส่วนบุคคล
GCAP คลังไฟเขียวทำนาโนไฟแนนซ์-สินเชื่อส่วนบุคคล
30 ต.ค. 2558

นายสันติ หอกิตติกุล กรรมการผู้จัดการ บริษัท จี แคปปิตอล จำกัด (มหาชน) หรือ GCAP เปิดเผยว่า ตามที่บริษัทฯได้ยื่นขออนุญาตประกอบธุรกิจสินเชื่อรายย่อยเพื่อการประกอบอาชีพภายใต้การกำกับ (Nano Finance) และการยื่นขออนุญาตประกอบธุรกิจสินเชื่อส่วนบุคคลภายใต้การกำกับ (Personal loan) ต่อรัฐมนตรีว่าการกระทรวงการคลัง โดยการยื่นคำขอผ่านธนาคารแห่งประเทศไทย (ธปท.) นั้น
บัดนี้ ธนาคารแห่งประเทศไทย ได้มีหนังสือแจ้งมายังบริษัทฯว่า กระทรวงการคลังได้อนุญาตให้บริษัทประกอบธุรกิจสินเชื่อรายย่อยเพื่อการประกอบอาชีพภายใต้การกำกับ (Nano Finance) และประกอบธุรกิจสินเชื่อส่วนบุคคลภายใต้การกำกับ (Personal loan) แล้ว